આ કલમની પેટા કલમ (૧) પ્રમાણે પૂરતા સાધન હોવા છતાં કોઈ વ્યક્તિ આગળ જણાવેલ (એ), (બી), (સી) અને (ડી)માં જણાવેલ કોઈ કુટુંબીનો ભરણપોષણ કરવામાં બેદરકાર રહે અથવા તેનું ભરણપોષણ કરવાની ના પાડે તો પ્રથમ વર્ગના મેજિસ્ટ્રેટ બેદરકારી કે ના પાડયાનું પુરવાર થાય તો તેની પત્નીના કે તેના સંતાનના, પિતાના કે માતાના ભરણપોષણ માટે મેજિસ્ટ્રેટને યોગ્ય લાગે એવા, માસિક દરે દર મહિને ભરણપોષણની રકમ આપવાનો અને મેજિસ્ટ્રેટ વખતો વખત આદેશ આપે તે વ્યક્તિને ચૂકવી દેવાનો તે વ્યક્તિને હુકમ કરી શકશે- (એ) ખુદનું ભરણપોષણ ન કરી શકનાર પત્ની, (બી) ખુદનું ભરણપોષણ ન કરી શકનાર પરિણીત કે અપરિણીત પોતાનું રસ કે અનૌરસ સગીર સંતાન, (સી) કંઈ શારીરિક કે માનસિક ખોડ કે ઈજાને કારણે ખુદનું ભરણપોષણ ન કરી શકનાર, પરિણીત પુત્રી સિવાયનું રસ કે અનૌરસ સંતાન અથવા (ડી) ખુદનું ભરણપોષણ ન કરી શકનાર માતા કે પિતા.